**LĪGUMS Nr. SKUS 593/17**

**„Papīra, uzlīmju un krāsu lentu iegāde medicīnas iekārtām”**

Rīgā, 2017. gada 4.septembrī

**Valsts sabiedrība ar ierobežotu atbildību „Paula Stradiņa klīniskā universitātes slimnīca”**, reģistrācijas Nr.40003457109, kuru, saskaņā ar statūtiem un 01.03.2017. valdes lēmumu Nr.21 (protokols Nr.9p.1) “Par pilnvarojuma (paraksttiesību) piešķiršanu” pārstāv valdes locekles Arta Biruma un Elita Buša, (turpmāk – Pasūtītājs), no vienas puses, un

**SIA “Scanmed”** reģistrācijas Nr. 40003665589, kuru saskaņā ar prokūru pārstāv prokūriste Elita Siliņa, (turpmāk – Piegādātājs), no otras puses,

turpmāk abi kopā saukti – Puses, pamatojoties uz iepirkuma „Papīra, uzlīmju un krāsu lentu iegāde medicīnas iekārtām”, identifikācijas Nr. PSKUS 2017/86, rezultātiem, noslēdz šādu līgumu (turpmāk – Līgums):

1. **Līguma priekšmets**

Pasūtītājs uzdod un Piegādātājs apņemas piegādāt papīru, uzlīmes un krāsu lentas medicīnas iekārtām(turpmāk – Preces) saskaņā ar Līguma noteikumiem, tajā skaitā Tehnisko piedāvājumu (1.pielikums) un Finanšu piedāvājumu (2.pielikums).

1. **Līguma summa un norēķinu kārtība**
	1. Līgums ir noslēgts par Līguma kopējo summu, kas nepārsniedz **EUR 132 000,00** (viens simts trīsdesmit divi tūkstoši) bez pievienotās vērtības nodokļa normatīvajos aktos noteiktajā apmērā (turpmāk – PVN). PVN Piegādātājs aprēķina un iekļauj rēķinos atbilstoši Pievienotās vērtības nodokļa likuma nodokļa procenta likmēm un noteikumiem.
	2. Puses vienojas, ka Līguma kopējā summa var mainīties un Pasūtītājs var iepirkt Preces par Iepirkuma procedūras cenām līdz 10% vairāk vai mazāk no 2.1.punktā noteiktās summas, ja radusies situācija, ko Pasūtītājs iepriekš nevarēja paredzēt un Piegādātājam pretenziju par šādām izmaiņām nebūs. Šādas Vienošanās kopējās summas izmaiņas Līdzēji veic parakstot attiecīgu vienošanās protokolu.
	3. Līguma 1.pielikumā norādīto Preču klāsts var mainīties, pamatojoties uz procedūru izmaiņām un jaunu drukas iekārtu iegādi. Līguma 1.pielikumā neiekļauto preču cenas tiek atsevišķi saskaņotas ar Pasūtītāju, nepārsniedzot vidējās tirgus cenas Latvijas Republikā un nemainot Līguma kopējo summu.
	4. Aprēķinot samaksu Piegādātājam par veikto Preču piegādi, tiek izmantotas iepakojuma cenas bez PVN saskaņā ar Līguma 2.pielikumā noteikto. Līguma 2.pielikumā norādītās cenas ietver visus izdevumus un izmaksas, kas saistītas ar Līguma pilnīgu un kvalitatīvu izpildi, tajā skaitā jebkādi piemērojamie nodokļi (izņemot PVN) un nodevas, kā arī visi iespējamie riski, kas saistīti ar tirgus cenu svārstībām. Līguma 2.pielikumā norādītās cenas paliek nemainīgas visā Līguma izpildes laikā.
	5. Pasūtītājs Piegādātāja sagatavoto rēķinu apmaksā 60 (sešdesmit) dienu laikā pēc tā abpusējas parakstīšanas dienas. Puses vienojas, ka Piegādātājs rēķinus un aktus par savstarpējo norēķinu salīdzināšanu iesniedz arī elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: rekini@stradini.lv.
	6. Par apmaksas dienu tiek uzskatīta diena, kurā Pasūtītājs ir veicis pārskaitījumu uz Piegādātāja norādīto bankas kontu.
2. **Preču nodošanas un pieņemšanas kārtība**
	1. Preču piegādes vieta: VSIA “Paula Stradiņa klīniskā universitātes slimnīca”, Pilsoņu iela 13, Rīga.
	2. Preču piegādi Piegādātājs veic 2 (divu) nedēļu laikā no attiecīgā pasūtījuma veikšanas dienas.
	3. Pasūtītājs, pieņemot Preces, ir tiesīgs pārbaudīt Preču atbilstību Līguma noteikumiem un Preču kvalitāti. Ja Preces neatbilst visām prasībām, Pasūtītāja pilnvarotais pārstāvis sagatavo Preču defektu aktu un nodod to Piegādātājam. Preču neatbilstības gadījumā Pasūtītājs ir tiesīgs nepieņemt un neapmaksāt Preces.
	4. Piegādātājs pieņem atpakaļ no Pasūtītāja Līguma noteikumiem neatbilstošās Preces un veic to aizvietošanu ar Līguma noteikumiem atbilstošām Precēm 3 (trīs) darba dienu laikā no Preču defektu akta sastādīšanas dienas par saviem līdzekļiem. Pusēm vienojoties, jaunas Preces piegādes termiņš var tikt pagarināts.
	5. Preces uzskatāmas par piegādātām un nodotām Pasūtītājam ar brīdi, kad Puses abpusēji parakstījušas Preču rēķinu.
	6. Piegādātājs ir atbildīgs par piegādājamo Preču nejaušas, pilnīgas vai daļējas bojāejas risku līdz Preču rēķina parakstīšanas brīdim.
3. **Preču kvalitātes prasības**
	1. Piegādātājs apliecina, ka Preces ir jaunas, augstas kvalitātes un tās uzglabātas atbilstoši ražotāja noteiktajām prasībām par Preces uzglabāšanu.
	2. Piegādātājs garantē, ka piegādātās Preces atbildīs Latvijas Republikas normatīvo aktu prasībām.
	3. Piegādātājs garantē, ka piegādātās Preces atbildīs iekārtas, ar kuru tās paredzēts lietot, kvalitātes prasībām. Neatbilstību gadījumā preces apmaiņa jāveic Līguma 3.4 punktā noteiktajā kārtībā.
	4. Piegādātājs garantē, ka Preces atbilst Līguma noteikumiem un ir derīgas ekspluatācijai.
4. **Pušu atbildība**
	1. Ja Pasūtītājs nesamaksā Piegādātājam Līguma 2.5.punktā noteiktajā termiņā, Pasūtītājs pēc Piegādātāja pieprasījuma maksā Piegādātājam līgumsodu 0,2% (nulle, komats, divi procenti) apmērā no nesamaksātās summas par katru nokavēto darba dienu, bet ne vairāk kā 10% no Līguma 2.1.punktā noteiktās Līguma kopējās summas.
	2. Ja Piegādātājs neievēro kādu no Līgumā noteiktajiem termiņiem, Piegādātājs pēc Pasūtītāja pieprasījuma maksā Pasūtītājam līgumsodu 0,2% (nulle, komats, divi procenti) apmērā no Līguma 2.1.punktā noteiktās Līguma kopējās summas par katru nokavēto kalendāro dienu, bet ne vairāk kā 10% no Līguma 2.1.punktā noteiktās Līguma kopējās summas.
	3. Līgumā noteikto līgumsodu apmaksas tiek veikta 30 (trīsdesmit) dienu laikā pēc attiecīgās Puses rēķina par līgumsoda samaksu saņemšanas. Puses, atsevišķi vienojoties, var noteikt, ka par līgumsoda apmēru var tikt samazināta turpmāk šī Līguma ietvaros piegādājamo Preču vērtība. Šādā gadījumā attiecīgā informācija ir jānorāda rēķinā.
	4. Jebkura šajā Līgumā noteiktā līgumsoda samaksa neatbrīvo Puses no to saistību pilnīgas izpildes.
	5. Puses ir atbildīgas par to darbības/bezdarbības rezultātā otrai Pusei nodarītajiem tiešajiem zaudējumiem.
5. **Nepārvaramas varas apstākļi**
	1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc Līguma abpusējas parakstīšanas un kurus Puses nevarēja iepriekš paredzēt un novērst.
	2. Pie nepārvaramas varas apstākļiem ir piesaistāmi – ugunsgrēks, kara darbība, vispārējā avārija, epidēmija, dabas stihija, kā arī valsts pārvaldes iestāžu pieņemtie normatīvie akti, kā arī citi apstākļi, kas nepakļaujas Pušu kontrolei un ietekmei
	3. Par nepārvaramas varas apstākli netiek atzīts piegādātāju un citu sadarbības partneru saistību neizpilde vai nesavlaicīga izpilde.
	4. Pusei, kas atsauces uz nepārvaramas varas apstākļu darbību, 3 (trīs) darba dienu laikā par tiem rakstiski jāpaziņo otrai pusei, norādot iespējamo saistību izpildes termiņu un cēloņsakarības pamatojumu starp nepārvaramas varas faktu un nespēju izpildīt savas saistības.
	5. Ja nepārvaramu, ārkārtēja rakstura apstākļu dēļ Līguma izpilde kavējas vairāk kā par 30 (trīsdesmit) dienām, katrai no Pusēm ir tiesības vienpusēji atkāpties no Līguma. Ja Līgums tiek izbeigts šajā punktā noteiktajā gadījumā, nevienai no Pusēm nav tiesību pieprasīt no otras Puses zaudējumu atlīdzību par Līgumā noteikto saistību izpildi, kas varētu rasties pēc nepārvaramas varas iestāšanās.
6. **Līguma darbības laiks**
	1. Līgums stājas spēkā ar dienu, kad tas ir abpusēji parakstīts, un ir spēkā līdz īsākajam no šādiem termiņiem:

7.1.1. 36 (trīsdesmit sešus) mēnešus no abpusējas Līguma parakstīšanas dienas;

7.1.2. līdz Līguma 2.1.punkta noteiktās summas izlietošanai.

7.1.3. Pusēm vienojoties ir tiesības pagarināt Līguma termiņu, ņemot vērā Publisko iepirkumu likumā noteikto maksimālo iepirkuma līguma termiņu.

* 1. Līgumu var izbeigt, Pusēm par to savstarpēji rakstiski vienojoties.
	2. Pasūtītājam ir tiesības nekavējoties vienpusēji atkāpties no Līguma, ja iestājas vismaz viens no šādiem gadījumiem:
		1. notikusi Piegādātāja likvidācija;
		2. pret Piegādātāju uzsākta maksātnespējas procedūra;
		3. ja Preces kvalitātes prasības būtiski atšķiras no Līgumā norādītajām preces īpašībām. Ja iestājas šajā apakšpunktā minētais un tas tiek konstatēts, un tiek sastādīts attiecīgs pamatojums, kas pierāda cēloņsakarību, Piegādātājam ir pienākums atmaksāt Pasūtītājam Preces cenu, kā arī pieņemt un aizvest Preci no Pasūtītāja telpām;
		4. Piegādātājs neveic Preču piegādi ilgāk par 10 dienām no Līgumā noteiktā piegādes termiņa.
	3. Par vienpusēju atkāpšanos no Līguma Pasūtītājs nosūta Piegādātājam rakstisku paziņojumu. Līgums uzskatāms par izbeigtu ar dienu, kad Pasūtītājs nosūtījis Piegādātājam šajā punktā minēto paziņojumu.
	4. Piegādātājam ir tiesības vienpusēji izbeigt Līgumu, ja notikusi Pasūtītāja likvidācija.
	5. Līgumu izbeidzot pirms Līguma darbības termiņa beigām, Pasūtītājs samaksā Piegādātājam par atbilstoši Līguma noteikumiem piegādātajām Precēm. Izdarot galīgo samaksu, Pasūtītājs ir tiesīgs ieturēt aprēķināto līgumsodu un/vai zaudējuma atlīdzību.
1. **Citi noteikumi**
	1. Pušu pilnvarotie pārstāvji Līguma darbības laikā:
		1. Pasūtītāja pilnvarotā persona: Jovita Sproģe, tālrunis: 67069643, elektroniskais pasts: jovita.sproge@stradini.lv vai Rolands Dedjuško, tālrunis: 67069643, elektroniskais pasts: rolands.dedjusko@stradini.lv;
		2. Piegādātāja pilnvarotā persona: Edīte Daugule, tālrunis: 26543565; 67231485, e-pasts: edite.daugule@scanmed.lv; info@scanmed.lv.
	2. Līgumu var grozīt, ciktāl to pieļauj publisko iepirkumu regulējošie normatīvie akti, Pusēm par to savstarpēji rakstiski vienojoties. Jebkuri grozījumi Līguma noteikumos stājas spēkā tad, kad tie ir noformēti rakstiski un tos ir parakstījušas abas Puses. Līguma grozījumi ar to parakstīšanas brīdi kļūst par Līguma neatņemamu sastāvdaļu.
	3. Visi strīdi, kas rodas saistībā ar šo Līgumu un tā izpildi, vispirms tiek risināti savstarpēju sarunu ceļā, bet, ja vienošanos neizdodas panākt, tad tie tiek nodoti izšķiršanai tiesā saskaņā ar Latvijas Republikas normatīvo aktu noteikumiem.
	4. Ja kāds no Līguma punktiem zaudē spēku, tas neietekmē pārējo Līguma punktu spēkā esamību. Šajā gadījumā Pušupienākums ir piemērot šo Līgumu atbilstoši spēkā esošajiem normatīvajiem aktiem.
	5. Pusēm ir pienākums nekavējoties informēt vienai otru par izmaiņām Līgumā norādītajos rekvizītos, sakaru līdzekļu numuru nomaiņu, adrešu un kredītiestāžu rekvizītu nomaiņu, kā arī par izmaiņām attiecībā uz Pušu pilnvarotajiem pārstāvjiem. Ja kāda Puse nav sniegusi informāciju par izmaiņām, tā uzņemas atbildību par zaudējumiem, kas šajā sakarā būs radušies otrai Pusei.
	6. Līgums sagatavots uz 10 (desmit) lapām, tajā skaitā Līguma 1.pielikums „Tehniskais piedāvājums” un 2.pielikums „Finanšu piedāvājums”, kas ir neatņemamas Līguma sastāvdaļas, 2 (divos) eksemplāros, no kuriem viens ir Pasūtītājam un otrs – Piegādātājam. Abiem Līguma eksemplāriem ir vienāds juridiskais spēks.
2. **Pušu rekvizīti un paraksti**

|  |  |
| --- | --- |
| **Pasūtītājs****VSIA “Paula Stradiņa klīniskā universitātes slimnīca”**Reģ. Nr.: 40003457109Adrese: Pilsoņu iela 13, Rīga, LV-1002Tālr.: 67069601Konta Nr. LV93UNLA0003029467144 Banka: Swedbank AS  Kods: HABALV22  | **Piegādātājs****SIA “Scanmed”**Reģ. Nr.: 40003665589Adrese: Kantora iela 128, Mārupe, LV-2167Tālr.: 67231485Konta Nr. LV08HABA0551013218451 Banka: Swedbank AS  Kods: HABALV22  |